Anita Włodarczyk

**Anita Włodarczyk** (sündinud 9. oktoobril 1985 Rawiczis) on Poola kergejõustiklane (vasaraheitja), kehtiva naiste vasaraheite maailmarekordi (**82.29** m) omanik.

2008. aasta IAAF-i kergejõustiku finaalvõistlustel võitis ta pronksmedali tulemusega 70.97 m.

2009. aasta maailmameistrivõistlustel Berliinis võitis ta kuldmedali uue maailmarekordiga 77.96. 6. juunil 2010 heitis ta maailmarekordiks 78.30. Euroopa meistrivõistlustel Euroopas pidi ta aga tulemusega 73.56 leppima pronksmedaliga. 2011. aasta mais ületas tema maailmarekordi Betty Heidler.

2011. aasta maailmameistrivõistlustel Daegus jäi Włodarczyk tulemusega 73.56 viiendaks.

2012. aasta Euroopa meistrivõistlustel Helsingis võitis ta kuldmedali tulemusega 74.29.

Londoni olümpiamängudel sai ta 77.60ga alguses hõbemedali, kuid pärast Tatjana Lõssenko diskvalifitseerimist sai ta kuldmedali.

2013. aasta maailmameistrivõistlustel Moskvas viis ta isikliku rekordi 78.46-ni, kuid jäi ´Lõssenko järel teiseks.

2014. aasta Euroopa meistrivõistlustel võitis ta kuldmedali võistluste rekordiga, 78.86 m.

31. augustil 2014 heitis ta Berliinis uueks maailmarekordiks 79.58 m. 1. augustil 2015 heitis ta Cetniewos esimese naisena vasarat üle 80 meetri, püstitades maailmarekordi 81.08 m.

2015. aasta maailmameistrivõistlustel Pekingis võitis ta kuldmedali võistluste rekordiga 80.85.

2016. tuli ta kolmandat korda järjest Euroopa meistriks, kui võitis kulla 78.14-ga.

2016. aasta suveolümpiamängudel Rio de Janeiros tuli ta 82.29-ga teist korda olümpiavõitjaks, parandades endale kuulunud maailmarekordit koguni meetri ja 21 sentimeetriga.

Vaid kaks nädalat hiljem, 28. augustil uuendas ta Kamila Skolimowska mälestusvõistlustel Varssavis taas maailmarekordit, heites vasarat 82.98.

2017. aasta kergejõustiku maailmameistrivõistlustel Londonis tuli ta kolmandat korda maailmameistriks tulemusega 77.90.

2018. aastal tuli ta neljandat korda järjest Euroopa meistriks Euroopa meistrivõistluste tipptulemusega 78.94.

Ajakiri Track & Field News on valinud ta aastatel 2014 ja 2016 aasta naiskergejõustiklaseks.

## Saavutused
### [[suveolümpiamängud|Olümpiamängudel]]

*Peking 2008
** 4. koht 71.56 

*London 2012
**  **olümpiavõitja 77.60**

*Rio de Janeiro 2016
**  **olümpiavõitja 82.29 [[Kergejõustiku maailmarekordid|MR]]**

*Tokyo 2020
**  **olümpiavõitja 78.48**

*Pariis 2024
** 4. koht 74.23

### [[Kergejõustiku maailmameistrivõistlused|Maailmameistrivõistlustel]]

* Berliin 2009
**  **maailmameister 77.96 [[Kergejõustiku maailmarekordid|MR]]**

* Moskva 2013
**  **maailmameister 78.46

* [[2015. aasta kergejõustiku maailmameistrivõistlused|Peking 2015]]
**  **maailmameister 80.85 MMR**

* [[2017. aasta kergejõustiku maailmameistrivõistlused|London 2017]]
**  **maailmameister 77.90**

=== [[Euroopa meistrivõistlused kergejõustikus|Euroopa meistrivõistlustel]] ===

* [[2010. aasta Euroopa meistrivõistlused kergejõustikus|Barcelona 2010]]
**  pronksmedal 73.56

* [[2010. aasta Euroopa meistrivõistlused kergejõustikus|Barcelona 2010]]
**  **Euroopa meister 74.29**

* [[2014. aasta Euroopa meistrivõistlused kergejõustikus|Zürich 2014]]
**  **Euroopa meister 78.76**

* [[2016. aasta Euroopa meistrivõistlused kergejõustikus|Amsterdam 2016]]
**  **Euroopa meister 78.14**

* [[2018. aasta Euroopa meistrivõistlused kergejõustikus|Berliin 2018]]
**  **Euroopa meister 78.94'''

* Rooma 2024
**  hõbemedal 72.92

### [[Kergejõustiku maailmarekordid|Maailmarekordid]]

## Viited

## Välislingid

*